CELEX: 52020PC0485
Language: mt
Date: 2020-09-11
Title: Proposta għal DEĊIŻJONI TAL-PARLAMENT EWROPEW U TAL-KUNSILL dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara applikazzjoni minn Spanja - EFG/2020/001 ES/Is-setturi anċillari għall-bini tal-vapuri fil-Galicia

IL-KUMMISSJONI EWROPEA
            Brussell, 11.9.2020
            COM(2020) 485 final
            Proposta għal
            DEĊIŻJONI TAL-PARLAMENT EWROPEW U TAL-KUNSILL
            dwar il-mobilizzazzjoni tal-Fond Ewropew ta’ Aġġustament għall-Globalizzazzjoni waraapplikazzjoni minn Spanja - EFG/2020/001 ES/Is-setturi anċillari għall-bini tal-vapuri fil-Galicia
            
               
         
         
            
               MEMORANDUM TA’ SPJEGAZZJONI
            
            
               KUNTEST TAL-PROPOSTA
            
            
               1.Ir-regoli applikabbli għall-kontribuzzjonijiet finanzjarji mill-Fond Ewropew ta’ Aġġustament għall-Globalizzazzjoni (FEG) huma stabbiliti fir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  1
                (ir-“Regolament tal-FEG”).
            
            
               2.Fit-13 ta Mejju 2020, Spanja ppreżentat applikazzjoni EGF/2020/001 ES/Is-setturi anċillari għall-bini tal-vapuri fil-Galicia għall-kontribuzzjoni finanzjarja mill-FEG, wara l-għoti tas-sensji
                  2
                fis-setturi ekonomiċi kklassifikati taħt id-Diviżjoni 24 tan-NACE Reviżjoni 2 (Manifattura ta’ metalli bażiċi), 25 (Manifattura ta' prodotti tal-metall iffabbrikat, għajr makkinarju u tagħmir), 30 (Manifattura ta' tagħmir ieħor għat-trasport), 32 (Manifattura oħra), 33 (Tiswija u installazzjoni ta' magni u tagħmir) u 43 (Attivitajiet ta' kostruzzjoni speċjalizzati) fir-reġjun ta’ livell 2 ta' NUTS tal-Galicia (ES11) fi Spanja. Minn hawn ’il quddiem, dawn is-setturi se jissejħu setturi anċillari għall-bini tal-vapuri.
            
            
               3.Wara l-valutazzjoni tagħha ta’ din l-applikazzjoni, il-Kummissjoni kkonkludiet li, skont id-dispożizzjonijiet kollha applikabbli tar-Regolament tal-FEG, il-kundizzjonijiet għall-għoti ta’ kontribuzzjoni finanzjarja mill-FEG ġew issodisfati. 
            
            
               SOMMARJU TAL-APPLIKAZZJONI
            
            
                     
                        Applikazzjoni tal-FEG
                     
                  
                  
                     
                        EGF/2020/001 ES/Is-setturi anċillari għall-bini tal-vapuri fil-Galicia
                     
                  
               
                     
                        Stat Membru
                     
                  
                  
                     
                        Spanja
                     
                  
               
                     
                        Reġjun(i) ikkonċernat(i) (livell NUTS
                           3
                         2)
                     
                  
                  
                     
                        Galicia (ES11)
                     
                  
               
                     
                        Data tas-sottomissjoni tal-applikazzjoni
                     
                  
                  
                     
                        13 ta’ Mejju 2020
                     
                  
               
                     
                        Data tal-konferma tal-wasla tal-applikazzjoni
                     
                  
                  
                     
                        13 ta’ Mejju 2020
                     
                  
               
                     
                        Data tat-talba għal informazzjoni addizzjonali
                     
                  
                  
                     
                        27 ta’ Mejju 2020
                     
                  
               
                     
                        Skadenza għall-għoti tal-informazzjoni addizzjonali
                     
                  
                  
                     
                        8 ta’ Lulju 2020
                     
                  
               
                     
                        Skadenza għat-tlestija tal-valutazzjoni
                     
                  
                  
                     
                        30 ta’ Settembru 2020
                     
                  
               
                     
                        Kriterju ta’ intervent
                     
                  
                  
                     
                        L-Artikolu 4(2) tar-Regolament tal-FEG
                     
                  
               
                     
                        L-għadd ta’ intrapriżi kkonċernati
                     
                  
                  
                     
                        38
                     
                  
               
               
            
                     
                        Setturi ta’ attività ekonomika
                     
                     
                        (Diviżjoni tan-NACE Reviżjoni 2)
                           4
                        
                     
                  
                  
                     
                        Diviżjoni 24 (Manifattura ta’ metalli bażiċi),
                     
                     
                        Diviżjoni 25 (Manifattura ta’ prodotti tal-metall iffabbrikat, għajr magni u tagħmir),
                     
                     
                        Diviżjoni 30 (Manifattura ta’ tagħmir ieħor għat-trasport),
                     
                     
                        Diviżjoni 32 (Manifattura oħra),
                     
                     
                        Diviżjoni 33 (Tiswija u installazzjoni ta’ magni u tagħmir), u
                     
                     
                        Diviżjoni 43 (Attivitajiet ta' kostruzzjoni speċjalizzati).
                     
                  
               
                     
                        Perjodu ta’ referenza (disa’ xhur):
                     
                  
                  
                     
                        23 ta’ Mejju 2019 – 23 ta’ Frar 2020
                     
                  
               
                     
                        L-għadd ta’ sensji matul il-perjodu ta’ referenza
                     
                  
                  
                     
                        960
                     
                  
               
                     
                        L-għadd totali ta’ benefiċjarji eliġibbli
                     
                  
                  
                     
                        960
                     
                  
               
                     
                        L-għadd totali ta’ benefiċjarji fil-mira
                     
                  
                  
                     
                        500
                     
                  
               
                     
                        Baġit għal servizzi personalizzati (EUR)
                     
                  
                  
                     
                        3 274 000
                     
                  
               
                     
                        Baġit għall-implimentazzjoni tal-FEG
                           5
                         (EUR)
                     
                  
                  
                     
                        0 150 000
                     
                  
               
                     
                        Baġit totali (EUR)
                     
                  
                  
                     
                        3 424 000
                     
                  
               
                     
                        Kontribuzzjoni tal-FEG (60 %) (EUR)
                     
                  
                  
                     
                        2 054 400
                     
                  
               
               VALUTAZZJONI TAL-APPLIKAZZJONI
            
            
               Proċedura
            
            
               4.Fit-13 ta’ Mejju 2020, Spanja ressqet l-applikazzjoni EGF/2020/001 ES/Is-setturi anċillari għall-bini tal-vapuri fil-Galicia fi żmien 12-il ġimgħa mid-data li fiha ġew issodisfati l-kriterji ta’ intervent stabbiliti fl-Artikolu 4 tar-Regolament tal-FEG. Il-Kummissjoni kkonfermat il-wasla tal-applikazzjoni fl-istess data u talbet informazzjoni addizzjonali mingħand Spanja fis-27 ta’ Mejju 2020. Tali informazzjoni addizzjonali ngħatat fi żmien sitt ġimgħat mit-talba. L-iskadenza ta’ 12-il ġimgħa għar-riċeviment tal-applikazzjoni kompluta, li fi ħdan din l-iskadenza l-Kummissjoni jenħtieġ li tiffinalizza l-valutazzjoni tagħha tal-konformità tal-applikazzjoni mal-kundizzjonijiet għall-għoti ta’ kontribuzzjoni finanzjarja, tiskadi fit-30 ta' Settembru 2020. 
            
            
               L-eliġibbiltà tal-applikazzjoni
            
            
               L-intrapriżi u l-benefiċjarji kkonċernati
            
            
               5.L-applikazzjoni tirrigwarda 960 ħaddiem li ngħataw is-sensja fis-setturi anċillari għall-bini tal-vapuri, f’intrapriżi li jinsabu fir-reġjun ta’ livell 2 ta' NUTS tal- Galicia (ES11).
            
            
               
            
                     
                        L-intrapriżi u l-għadd ta’ sensji matul il-perjodu ta’ referenza
                     
                  
               
                     
                        Diviżjoni 24
                     
                  
                  
                     
                        Manifattura ta’ metalli bażiċi
                     
                  
                  
                     
                  
                  
                     
                        Diviżjoni 33
                     
                  
                  
                     
                        Tiswija u installazzjoni ta' magni u tagħmir
                     
                  
               
                     
                        PIPEWORKS, S.L.
                     
                  
                  
                     
                        15
                     
                  
                  
                     
                  
                  
                     
                        AISLAMIENTOS SOAMAR, S.L.
                     
                  
                  
                     
                        2
                     
                  
               
                     
                        Diviżjoni 25
                     
                  
                  
                     
                        Manifattura ta' prodotti tal-metall iffabbrikati, għajr magni u tagħmir
                     
                  
                  
                     
                  
                  
                     
                        BULBO
                     
                  
                  
                     
                        6
                     
                  
               
                     
                        ELABORADOS METALICOS EMESA, S.L.U.
                     
                  
                  
                     
                        33
                     
                  
                  
                     
                  
                  
                     
                        CALSOMATU SL
                     
                  
                  
                     
                        8
                     
                  
               
                     
                        INDUSTRIAL DE ACABADOS, S.A. (INDASA)
                     
                  
                  
                     
                        15
                     
                  
                  
                     
                  
                  
                     
                        CANCELAS NAVAL SL
                     
                  
                  
                     
                        1
                     
                  
               
                     
                        IRIS SOCIEDAD COOP. GALLEGA DE TRABAJO ASOCIADO
                     
                  
                  
                     
                        22
                     
                  
                  
                     
                  
                  
                     
                        COGALSO FERROLTERRA, S.C.G.T.
                     
                  
                  
                     
                        5
                     
                  
               
                     
                        MONTAJES ROTELU, S.L.
                     
                  
                  
                     
                        7
                     
                  
                  
                     
                  
                  
                     
                        EXACTA SERVICIOS NAVALES E INDUSTRIALES, S.L.
                     
                  
                  
                     
                        54
                     
                  
               
                     
                        MONTAJES TUBACER, S.L.
                     
                  
                  
                     
                        128
                     
                  
                  
                     
                  
                  
                     
                        GABADI, S.L.
                     
                  
                  
                     
                        18
                     
                  
               
                     
                        NAVALIBER, S.L.
                     
                  
                  
                     
                        88
                     
                  
                  
                     
                  
                  
                     
                        INSTALACIONES Y MANTENIMIENTOS IMAFER, S.L.
                     
                  
                  
                     
                        5
                     
                  
               
                     
                        TALLERES DIZMAR, S.L.
                     
                  
                  
                     
                        7
                     
                  
                  
                     
                  
                  
                     
                        J.J. NAVAL HISPANOGALAICA, S.L.
                     
                  
                  
                     
                        29
                     
                  
               
                     
                        TALLERES MECANICOS GALICIA, S.L.
                     
                  
                  
                     
                        4
                     
                  
                  
                     
                  
                  
                     
                        M. BLANCO, S.L.
                     
                  
                  
                     
                        13
                     
                  
               
                     
                        WELDMAIN SERVICIOS CALDERIA, TUBERIA Y SOLDADURA, S.L.
                     
                  
                  
                     
                        31
                     
                  
                  
                     
                  
                  
                     
                        MONTAJES CANCELAS, S.L.
                     
                  
                  
                     
                        20
                     
                  
               
                     
                        Diviżjoni 30
                     
                  
                  
                     
                        Manifattura ta’ tagħmir ieħor għat-trasport
                     
                  
                  
                     
                  
                  
                     
                        MONTAJES HERMANOS RAMALLO, S.L.
                     
                  
                  
                     
                        2
                     
                  
               
                     
                        AZZERO MORRAZO 
                     
                  
                  
                     
                        12
                     
                  
                  
                     
                  
                  
                     
                        MONTAJES HERMANOS RODRIGUEZ RAMALLO, S.L.
                     
                  
                  
                     
                        6
                     
                  
               
                     
                        DOMAYO METAL SL
                     
                  
                  
                     
                        15
                     
                  
                  
                     
                  
                  
                     
                        SERFRIMEC, S.L.
                     
                  
                  
                     
                        11
                     
                  
               
                     
                        FACTORIAS VULCANO, S.A.
                     
                  
                  
                     
                        69
                     
                  
                  
                     
                  
                  
                     
                        TALLERES NAVALES RUIZ, S.L.
                     
                  
                  
                     
                        3
                     
                  
               
                     
                        INDUSTRIAS NAVALES A XUNQUEIRA, S.L.
                     
                  
                  
                     
                        3
                     
                  
                  
                     
                  
                  
                     
                        TUBERIA NAVAL FERRADAS, S.L.
                     
                  
                  
                     
                        22
                     
                  
               
                     
                        TUYCALDE, S.L.
                     
                  
                  
                     
                        8
                     
                  
                  
                     
                  
                  
                     
                        Diviżjoni 43
                     
                  
                  
                     
                        Attivitajiet speċjalizzati tal-kostruzzjoni
                     
                  
               
                     
                        VIGUESA DE CARPINTERIA Y POLIURETANO, S.L. (VICARPO)
                     
                  
                  
                     
                        37
                     
                  
                  
                     
                  
                  
                     
                        ELINCO CONSTRUCCIONES ELECTRICAS SL
                     
                  
                  
                     
                        92
                     
                  
               
                     
                        Diviżjoni 32
                     
                  
                  
                     
                        Manifattura oħra
                     
                  
                  
                     
                  
                  
                     
                        MONTAXES AGORPA, S.L.L.
                     
                  
                  
                     
                        62
                     
                  
               
                     
                        CYSTERCLEAN SA
                     
                  
                  
                     
                        57
                     
                  
                  
                     
                  
                  
                     
                        NORINVER MONTAJES E INGENIERIA, S.L.
                     
                  
                  
                     
                        22
                     
                  
               
                     
                  
                  
                     
                  
                  
                     
                  
                  
                     
                        PROTECNAVI, S.L.
                     
                  
                  
                     
                        4
                     
                  
               
                     
                  
                  
                     
                  
                  
                     
                  
                  
                     
                        URKIRA OX, S.L.
                     
                  
                  
                     
                        24
                     
                  
               
                     
                        L-għadd totali ta’ intrapriżi: 38
                     
                  
                  
                     
                        L-għadd totali ta’ sensji: 
                     
                  
                  
                     
                        960
                     
                  
               
                     
                  
                  
                     
                        L-għadd totali ta’ ħaddiema eliġibbli:
                     
                  
                  
                     
                        960
                     
                  
               
         
            
               Il-kriterji ta’ intervent
            
            
               6.Spanja ppreżentat l-applikazzjoni skont il-kriterju ta’ intervent tal-Artikolu 4(2) li jidderoga mill-kriterju tal-Artikolu 4(1)(b) tar-Regolament tal-FEG, li jeħtieġ li mill-inqas 500 ħaddiem jingħataw is-sensja fuq perjodu ta’ referenza ta’ disa’ xhur f’intrapriżi li joperaw fl-istess settur ekonomiku definit fil-livell ta’ Diviżjoni tan-NACE Reviżjoni 2 u li jinsabu f’reġjun wieħed jew f’żewġ reġjuni kontigwi li huma definiti fil-livell 2 ta' NUTS fi Stat Membru. Kien hemm 960 sensja fir-reġjun ta’ livell 2 ta' NUTS tal-Galicia (ES11) fis-setturi anċillari għall-bini tal-vapuri. Madankollu, billi s-sensji ma seħħewx fl-istess settur ekonomiku (ara l-paragrafu 2), id-deroga mill-Artikolu 4(1)(b) prevista fl-Artikolu 4(2) hija applikata (ara l-paragrafi 17-22 għal aktar dettalji dwar iċ-ċirkostanzi eċċezzjonali li jikkonċernaw l-ammissibbiltà tal-applikazzjoni).
            
            
               7.Il-perjodu ta’ referenza ta’ disa’ xhur għall-applikazzjoni huwa mit-23 ta’ Mejju 2019 sat-23 ta’ Frar 2020.
            
            
               Il-kalkolu tal-ammont ta' sensji u l-waqfien tal-attività
            
            
               8.Id-960 sensja matul il-perjodu ta’ referenza ġew ikkalkulati mid-data tat-tmiem de facto tal-kuntratt ta’ impjieg jew tal-iskadenza tiegħu.
            
            
               Il-benefiċjarji eliġibbli
            
            
               9.L-għadd totali ta’ benefiċjarji eliġibbli huwa ta’ 960.
            
            
               Rabta bejn is-sensji u l-bidliet strutturali maġġuri fil-mudelli kummerċjali dinjin minħabba l-globalizzazzjoni.
            
            
               10.Sabiex tiġi stabbilita r-rabta bejn is-sensji u l-bidliet strutturali maġġuri fil-mudelli kummerċjali dinjin minħabba l-globalizzazzjoni, Spanja targumenta li l-industrija marittima globali nbidlet b’mod drammatiku f’dawn l-aħħar 20 sena. Minħabba t-tkabbir massiv tal-ktieb tal-ordnijiet fil-perjodu 2002 - 2008 (minn 48,9 miljun Tunnellaġġ Gross Ikkumpensat (CGT)
                  6
                għal 194,2 miljun)
                  7
               , inbnew tarzni ġodda u ħafna minnhom fl-Asja. Madankollu, il-kriżi ekonomika u finanzjarja globali kienet diġà naqqset bin-nofs l-ordnijiet bejn l-2008 u l-2012. Minn dak iż-żmien, it-tendenza ta’ tnaqqis kompliet. Mill-2012 u sal-aħħar tal-2019, l-ordnijiet naqsu bi 13,6 % (minn 92,3 miljun CGT għal 79,7 miljun)
                  8
               . Bħala riżultat tat-tnaqqis fl-ordnijiet u l-espansjoni sinifikanti tal-bini tal-vapuri fl-Asja, is-settur kien qed ibati minn kapaċità żejda globali li qed tirriżulta f’kompetizzjoni globali iebsa. 
            
            
               11.Il-fatt li bastiment ġdid li jbaħħar fl-oċeani jista’ jgħabbi l-ewwel merkanzija tiegħu indipendentement mill-post fejn ikun inbena, iżid mal-flessibbiltà tax-xerrejja tal-bastimenti fl-akkwist tal-bastimenti, u b’hekk jintensifika l-kompetizzjoni tat-tarzni madwar id-dinja
                  9
               .
            
            
               12.Fi żmien 15-il sena (mill-2004 sal-2019), l-Ewropa tilfet il-bini tal-vapuri merkantili tagħha (jiġifieri l-bini ta’ tankers, ta’ trasportaturi ta’ tagħbija sfuża u bastimenti tal-kontejners) għaliex issa dawn qed jinbnew fl-Asja tal-Lvant. Fid-dawl tal-kompetizzjoni ħarxa minn pajjiżi tal-Asja tal-Lvant, it-tarzni Ewropej iffukaw mill-ġdid fuq l-attivitajiet tagħhom tal-bini tal-vapuri għal swieq ġodda u daħlu fis-swieq niċċa tal-bini kumpless tal-vapuri, bħall-vapuri tal-passiġġieri u bastimenti oħra li ma jġorrux merkanzija (ONCCV)
                  10
               . Fl-2019, il-vapuri tal-passiġġieri, l-ONCCV u l-offshore flimkien irrappreżentaw 95 % tal-ordnijiet Ewropej
                  11
               .
            
            
               13.Madankollu, ikkonfrontati b’kapaċità żejda serja fil-bini tal-vapuri tal-merkanzija f’dawn l-aħħar snin, pajjiżi bħaċ-Ċina, il-Korea t’Isfel u l-Ġappun riċentement iddeċidew ugwalment li jidħlu fis-suq Ewropew ta’ tipi ta’ vapuri b’teknoloġija avvanzata/kumplessi. Barra minn hekk, dawn il-pajjiżi introduċew strateġiji u politiki settorjali ġodda u japplikaw sett ta’ għodod ta' miżuri, inkluż għajnuna mill-istat u inċentivi finanzjarji oħrajn, immirati biex jistimulaw id-domanda domestika. Barra minn hekk, dawn il-pajjiżi introduċew ukoll miżuri kummerċjali ġodda jew addizzjonali b’appoġġ għat-tarzni lokali tagħhom kif ukoll għall-kumpaniji lokali tagħhom tat-tagħmir marittimu
                  12
               .
            
            
               14.Dan wassal għal bidla konsiderevoli fil-produzzjoni globali mill-Ewropa lejn l-Asja. Fl-2002, il-mexxejja tas-suq globali fil-bini tal-vapuri, imkejla mill-volum tal-produzzjoni, kienu l-Korea t’Isfel u l-Ġappun (30 % kull wieħed) segwiti mill-Ewropa (22,5 %). Iċ-Ċina rrappreżentat biss 7 % tal-bini tal-vapuri madwar id-dinja. Sal-2018, iċ-Ċina, (35,5 %) saret il-mexxej, segwita mill-Ġappun (23,4 %) u mill-Korea t’Isfel (22,7 %), filwaqt li s-sehem mis-suq tal-Ewropa naqas għal 6,8 % biss
                  13
               . F’termini tal-ktieb tal-ordnijiet, is-sehem tal-Ewropa fl-2019 kien ta’ 14,7 % (ħames p.p. inqas milli fl-2002), iċ-Ċina bħala mexxejja tas-suq kellha sehem ta’ 34 %, il-Korea t’Isfel ta’ 26 % u l-Ġappun ta’ 15 %
                  14
               .
            
            
               15.Għalhekk l-Ewropa ħarġet telliefa l-aktar mal-pajjiżi Ażjatiċi b’kost lavorattiv aktar baxx, b’politiki ta’ sussidji u bi trattament fiskali preferenzjali
                  15
               . 
            
            
               16.Sal-lum, is-settur tal-bini tal-vapuri, f’termini usa', kien is-suġġett ta’ seba’ applikazzjonijiet tal-FEG
                  16
               , bi tnejn ibbażati fuq il-globalizzazzjoni relatata mal-kummerċ u l-ħamsa l-oħra bbażati fuq il-kriżi finanzjarja u ekonomika globali. Erbgħa minn dawn il-każijiet huma relatati ma’ magni u ma’ tagħmir għall-vapuri, filwaqt li t-tlieta l-oħra huma relatati mat-tarzni.
            
            
               Spjegazzjoni taċ-ċirkostanzi eċċezzjonali li wasslu għall-ammissibbiltà tal-applikazzjoni
            
            
               17.L-Artikolu 4(2) tar-Regolament tal-FEG jippermetti li applikazzjoni kollettiva li tinvolvi SMEs li jinsabu f’reġjun wieħed tista’ tkopri SMEs li joperaw f’setturi ekonomiċi differenti kif definit fil-livell ta’ diviżjoni tan-NACE Reviżjoni 2, sakemm ikunu l-SMEs li jkunu t-tip ta’ negozju prinċipali jew uniku f’dak ir-reġjun. 
            
            
               18.Skont l-Istitut tal-Istatistika tal-Galicia, fl-2018, 247 631 intrapriża ġew irreġistrati fil-Galicia, li minnhom 247 478 (99,94 %) kellhom inqas minn 250 ħaddiem
                  17
               . Għalhekk, l-SMEs huma s-sinsla tal-ekonomija ta’ dan ir-reġjun.
            
            
               19.Barra minn hekk, it-38 intrapriża kollha kkonċernati minn din l-applikazzjoni huma SMEs.
            
            
               20.L-industrija Ewropea tal-bini tal-vapuri hija magħmula l-aktar minn tarzni żgħar u medji (vapuri ta’ bejn 60-150 tunnellata), bi stima ta’ sottokuntrattar ta’ 80 % tal-valur
                  18
                u 89 % tal-impjiegi
                  19
               . Il-bini tal-vapuri ġewwa l-Galicia jsegwi dan il-mudell ta’ sottokuntrattar. Is-sottokuntratturi għandhom livell għoli ta’ speċjalizzazzjoni u għalhekk livell għoli ta’ dipendenza fuq it-tarzna ewlenija. Meta t-tarzna ewlenija jkollha diffikultajiet ekonomiċi, l-industrija anċillari tal-bini tal-vapuri tiġi affettwata b’mod sever. L-interdipendenzi u l-konsegwenzi fuq l-impjiegi fl-industrija anċillari tal-bini tal-vapuri huma għalhekk l-istess daqslikieku l-kumpaniji kienu fi ħdan settur ekonomiku wieħed tan-NACE. 
            
         
         
            
               21.Il-konċentrazzjoni tat-tarzni kummerċjali kollha (sebgħa
                  20
                fl-2019) f’territorju żgħir, il-Vigo Ria, tħarrex l-effetti negattivi fuq is-suq tax-xogħol reġjonali. Għalhekk, is-sensji għandhom impatt serju fuq l-ekonomija reġjonali.
            
            
               22.Il-kundizzjonijiet tal-Artikolu 4(2), li jippermettu li applikazzjoni skont l-Artikolu 4(1)(b) titqies bħala ammissibbli anke jekk il-kriterji tagħha ma jiġux issodisfati għal kollox, huma għalhekk issodisfati.
            
            
               23.Għalhekk, din l-applikazzjoni jenħtieġ li tiġi assimilata ma’ applikazzjoni skont l-Artikolu 4(1)(b) tar-Regolament tal-FEG minħabba ċirkostanzi eċċezzjonali (il-kombinazzjoni tal-impatt serju tas-sensji fuq l-impjiegi u fuq l-ekonomija lokali u l-SMEs li huma t-tip ewlieni ta’ negozju fir-reġjun).
            
            
               Avvenimenti li wasslu għall-għoti tas-sensji u għall-waqfien tal-attività
            
            
               24.It-tarzni fil-Galicia jibnu vapuri militari avvanzati teknoloġikament, tankers taż-żejt u tal-kimiċi, bastimenti offshore, bastimenti tar-riċerka oċeanografika u sismika, laneċ tal-irmonk, u vapuri tal-passiġġieri (laneċ, vapuri tal-kruċieri u opri tal-baħar għar-rikreazzjoni). It-tarzni ġewwa l-Galicia jispikkaw ukoll għall-kostruzzjoni tal-bastimenti tas-sajd
                  21
               . 
            
            
               25.Is-sehem dejjem jonqos mis-suq tal-UE fil-produzzjoni globali tal-vapuri u ż-żieda fil-kompetizzjoni globali wasslu għal konsegwenzi inkwetanti għall-industrija anċillari tal-bini tal-vapuri fil-Galicia. Il-likwidazzjoni u l-għeluq tat-tarzna ta’ Factorias Vulcano f’Lulju 2019, u t-talba għall-kredituri qabel il-falliment tat-tarzna ta’ HJ Barreras f’Ottubru 2019 huma l-avvenimenti ewlenin li wasslu għas-sensji. Nofs is-sensji soġġetti għal din l-applikazzjoni seħħew f’kumpaniji li huma kredituri ta’ HJ Barreras.
            
            
               Impatt mistenni tal-għoti tas-sensji fir-rigward tal-ekonomija lokali, reġjonali jew nazzjonali u l-impjiegi
            
            
               26.Is-settur tal-bini tal-vapuri (tarzni u industriji anċillari) fil-Galicia kellu fatturat annwali ta’ madwar EUR 2 000 miljun (3,3 % tal-PDG reġjonali) u fl-2018, 10 000 impjieg dirett u 25,000
                  22
                impjieg indirett kienu jiddependu fuq il-bini tal-vapuri. Skont l-Assoċjazzjoni tal-Industriji tal-Metall (ASIME) tal-Galicia, minħabba diffikultajiet f’xi tarzni tal-Galicia, il-fatturat tas-settur naqas bi 11 % u fl-2019 intilfu 20,8 % tal-impjiegi
                  23
               . 
            
            
               27.Fl-2019, ir-rata tal-qgħad ġewwa Vigo  raħal ta’ madwar 295 000 abitant  kienet ta’ 16,3 %
                  24
               , kważi ħames p.p. ogħla mill-medja reġjonali (11,7 %
                  25
               ), u 21 247 ħaddiem ġew irreġistrati bħala persuni li qed ifittxu impjieg. Kif diġà ntqal, it-tarzni kummerċjali kollha tal-Galicia jinsabu f’Vigo. Il-konċentrazzjoni ta' tarzni f’territorju żgħir timmultiplika l-effetti negattivi tat-tnaqqis fil-fatturat u tat-telf tal-impjiegi fl-industrija tal-bini tal-vapuri u dan iwassal għal impatt aktar sever fuq is-suq tax-xogħol reġjonali minn dak li n-numri għandhom it-tendenza li jindikaw.
            
            
               Il-benefiċjarji fil-mira u l-azzjonijiet proposti
            
            
               Il-benefiċjarji fil-mira
            
            
               28.L-għadd stmat ta’ ħaddiema ssensjati li huma mistennija jipparteċipaw fil-miżuri huwa ta’ 500. It-tqassim ta’ dawn il-ħaddiema skont is-sess, iċ-ċittadinanza u l-grupp ta’ età huwa kif ġej:
            
            
                     
                        Kategorija
                     
                  
                  
                     
                        L-għadd ta’ 
                           benefiċjarji fil-mira
                     
                  
               
                     
                        Sess:
                     
                  
                  
                     
                        Irġiel:
                     
                  
                  
                     
                        470
                     
                  
                  
                     
                        (94,0 %)
                     
                  
               
                     
                  
                  
                     
                        Nisa
                           26
                        :
                     
                  
                  
                     
                        30
                     
                  
                  
                     
                        (6,0 %)
                     
                  
               
                     
                        Ċittadinanza:
                     
                  
                  
                     
                        Ċittadini tal-UE:
                     
                  
                  
                     
                        487
                     
                  
                  
                     
                        (97,4 %)
                     
                  
               
                     
                  
                  
                     
                        ċittadini mhux tal-UE:
                     
                  
                  
                     
                        13
                     
                  
                  
                     
                        (2,6 %)
                     
                  
               
                     
                        Grupp ta’ età:
                     
                  
                  
                     
                        15-24 sena:
                     
                  
                  
                     
                        17
                     
                  
                  
                     
                        (3,4 %)
                     
                  
               
                     
                  
                  
                     
                        25-29 sena:
                     
                  
                  
                     
                        36
                     
                  
                  
                     
                        (7,2 %)
                     
                  
               
                     
                  
                  
                     
                        30-54 sena:
                     
                  
                  
                     
                        391
                     
                  
                  
                     
                        (78,2 %)
                     
                  
               
                     
                  
                  
                     
                        55-64 sena:
                     
                  
                  
                     
                        56
                     
                  
                  
                     
                        (11,2 %)
                     
                  
               
                     
                  
                  
                     
                        iktar minn 64 sena:
                     
                  
                  
                     
                        0
                     
                  
                  
                     
                        (0,0 %)
                     
                  
               
               L-eliġibbiltà tal-azzjonijiet proposti
            
            
               29.Is-servizzi personalizzati li jridu jiġu pprovduti lill-ħaddiema ssensjati jikkonsistu fl-azzjonijiet li ġejjin: 
            
            
               –Sessjonijiet ta’ informazzjoni u workshops preparatorji: Is-sessjoni ta’ informazzjoni hija l-ewwel miżura li trid tiġi offruta lill-benefiċjarji kollha fil-mira u tinkludi tagħrif ġenerali dwar programmi ta’ għoti ta' pariri u taħriġ disponibbli, kif ukoll dwar konċessjonijiet u inċentivi. Din tinkludi wkoll it-tfassil ta’ profili tal-parteċipanti. Workshops preparatorji, se jipprovdu informazzjoni aktar fil-fond dwar ir-riallokazzjoni, is-setturi li jeħtieġu liċenzjar jew ċertifikati ta’ kompetenza professjonali, ċertifikazzjoni tal-kompetenzi u ħiliet personali miksuba f’sitwazzjonijiet ta’ xogħol; u kif ilestu l-edukazzjoni obbligatorja. Huma previsti wkoll workshops dwar l-intraprenditorija. 
            
            
               –Matul il-perjodu ta’ implimentazzjoni, se tingħata gwida okkupazzjonali għal persuni impjegati jew għal dawk li jaħdmu għal rashom.
            
            
               –Taħriġ. Dan se jinkludi (1) taħriġ dwar kompetenzi ewlenin u dwar kompetenzi orizzontali; (2) tħejjija għat-testijiet lejn ir-rikonoxximent tal-ħiliet miksuba permezz tal-esperjenza tax-xogħol (rikonoxximent ta’ tagħlim preċedenti); (3) taħriġ mill-ġdid fil-ħiliet vokazzjonali bħall-manutenzjoni ta’ bini u tagħmir urban, operazzjonijiet ta’ maħżen, loġistika ta’ maħżen, Scrum Master, eċċ.; u (4) taħriġ vokazzjonali għat-titjib tal-ħiliet bħal materjal kompost fil-bini tal-vapuri, l-azzar HSLA
                  27
                għal strutturi navali, ir-realtà virtwali u r-realtà awmentata fil-bini tal-vapuri, soluzzjonijiet CAD/CAM
                  28
                għall-bini tal-vapuri, teknoloġiji ta’ kontroll 3D applikati għall-bini tal-vapuri (l-iddrittar u l-iffurmar ta’ biċċiet), l-FSW
                  29
                u t-tekniki ibridi tal-iwweldjar bil-lejżer MAG
                  30
               , is-sistemi mmonitorjati ta’ wweldjar bl-ark elettriku, u l-manifattura addittiva fil-bini tal-vapuri. It-taħriġ lejn l-intraprenditorija se jiġi pprovdut għal dawk li għandhom l-għan li jaħdmu għal rashom.
            
            
               –Għajnuna intensiva għat-tfittix ta’ impjieg, li tinkludi tiftix attiv tal-opportunitajiet ta’ impjieg lokali u reġjonali (anki għal persuni li jaħdmu għal rashom) u għal tqabbil tal-impjiegi.
            
            
               –Tutoraġġ wara l-integrazzjoni mill-ġdid fix-xogħol. Il-ħaddiema integrati mill-ġdid fl-impjiegi se jiġu ggwidati matul l-ewwel xhur biex jiġu evitati problemi li jistgħu jinqalgħu fl-impjiegi l-ġodda tagħhom.
            
         
         
            
               –Inċentivi. Se jkun hemm varjetà ta’ inċentivi. (1) Inċentiva għall-parteċipazzjoni. Il-ħaddiema li jieħdu sehem fil-miżuri u li jsegwu r-rotta miftiehma għall-integrazzjoni mill-ġdid se jirċievu sa EUR 400 (imħallsin f’darba jew f’pagamenti parzjali). (2) Kontribuzzjoni għall-ispejjeż tal-ivvjaġġar (EUR 0,19/kilometru u spejjeż addizzjonali bħal nollijiet u spejjeż tal-parkeġġ, meta jkunu ġġustifikati kif dovut u r-rimborż tal-ispejjeż tat-trasport pubbliku). (3) Kontribuzzjoni għall-ispejjeż ta’ persuni li jindukraw persuni dipendenti. Ħaddiema li għandhom responsabbiltajiet ta’ kura (tfal, anzjani jew persuni b’diżabilità) se jirċievu sa EUR 20 kuljum ta’ parteċipazzjoni fil-miżuri. Dan għandu l-għan li jkopri l-ispejjeż addizzjonali li jaffaċċjaw il-parteċipanti b'responsabilitajiet ta’ kura sabiex jagħmlu użu mit-taħriġ jew minn miżuri oħrajn. (4) Inċentivi għar-rikollokament. Dawk li jerġgħu lura għall-impjieg bħala ħaddiema dipendenti jew bħala persuni li jaħdmu għal rashom se jirċievu EUR 200 fix-xahar, għal perjodu massimu ta’ sitt xhur. L-inċentiv huwa mfassal biex jistimola lill-ħaddiema, b’mod partikolari dawk li huma akbar fl-età, biex jibqgħu fis-suq tax-xogħol u biex jinkoraġġixxi impjieg mill-ġdid malajr. 
            
            
               30.L-azzjonijiet proposti deskritti hawnhekk jikkostitwixxu miżuri attivi tas-suq tax-xogħol fi ħdan l-azzjonijiet eliġibbli, stabbiliti fl-Artikolu 7 tar-Regolament tal-FEG. Dawn l-azzjonijiet ma jissostitwux il-miżuri passivi ta’ protezzjoni soċjali.
            
            
               31.Spanja pprovdiet l-informazzjoni meħtieġa dwar azzjonijiet li huma obbligatorji għall-intrapriża kkonċernata permezz tal-liġi nazzjonali jew skont il-ftehimiet kollettivi. Huma kkonfermaw li kontribuzzjoni finanzjarja mill-FEG mhijiex se tissostitwixxi azzjonijiet bħal dawn.
            
            
               Baġit stmat
            
            
               32.L-ispejjeż totali stmati huma ta’ EUR 3 424 000, li jinkludu nefqa ta’ EUR 3 274 000 għal servizzi personalizzati u nefqa ta’ EUR 150 000 għal attivitajiet preparatorji, amministrattivi, ta' informazzjoni u pubbliċità, ta' kontroll u rapportar.
            
            
               33.Il-kontribuzzjoni finanzjarja totali mitluba mill-FEG hija ta’ EUR 2 054 400 (60 % tal-ispejjeż totali).
            
            
                     
                        Azzjonijiet
                     
                  
                  
                     
                        Għadd stmat ta’ parteċipanti
                     
                  
                  
                     
                        Kost stmat għal kull parteċipant
                        (EUR)
                           31
                        
                     
                  
                  
                     
                        L-ispejjeż totali stmati
                     
                     
                        (EUR)
                           32
                         
                     
                  
               
                     
                        Servizzi personalizzati (Azzjonijiet skont l-Artikolu 7(1)(a) u (c) tar-Regolament tal-FEG)
                     
                  
               
                     
                        Sessjonijiet ta’ informazzjoni u workshops preparatorji
                           ( Acogida y diagnóstico inicial, medidas de sensibilización)
                     
                  
                  
                     
                        500
                     
                  
                  
                     
                        541
                     
                  
                  
                     
                        270 500
                     
                  
               
                     
                        Gwida okkupazzjonali 
                           ( Orientación labural)
                     
                  
                  
                     
                        500
                     
                  
                  
                     
                        500
                     
                  
                  
                     
                        250 000
                     
                  
               
                     
                        Taħriġ
                        (Formación) 
                     
                  
                  
                     
                        350
                     
                  
                  
                     
                        4 871
                     
                  
                  
                     
                        1 705 000
                     
                  
               
                     
                        Għajnuna intensiva għat-tfittix ta’ impjieg
                           ( Prospección labural)
                     
                  
                  
                     
                        300
                     
                  
                  
                     
                        1 300
                     
                  
                  
                     
                        390 000
                     
                  
               
                     
                        Taħriġ wara l-integrazzjoni mill-ġdid fix-xogħol
                        (Seguimiento en el empleo) 
                     
                  
                  
                     
                        250
                     
                  
                  
                     
                        250
                     
                  
                  
                     
                        62 500
                     
                  
               
                     
                        Subtotal (a):
                     
                     
                        Perċentwal tal-pakkett ta’ servizzi personalizzati 
                     
                  
                  
                     
                        –
                     
                  
                  
                     
                        2 678 000
                     
                  
               
                     
                  
                  
                     
                  
                  
                     
                        (81,80 %)
                     
                  
               
                     
                        Benefiċċji u inċentivi (Azzjonijiet skont l-Artikolu 7(1)(b) tar-Regolament tal-FEG)
                     
                  
               
                     
                        Inċentivi
                        (Programa de incentivos) 
                     
                  
                  
                     
                        400
                     
                  
                  
                     
                        1 490
                           33
                        
                     
                  
                  
                     
                        596 000
                     
                  
               
                     
                        Subtotal (b):
                     
                     
                        Perċentwal tal-pakkett ta’ servizzi personalizzati:
                     
                  
                  
                     
                        –
                     
                  
                  
                     
                        596 000
                     
                  
               
                     
                  
                  
                     
                  
                  
                     
                        (18,20 %)
                     
                  
               
                     
                         Azzjonijiet skont l-Artikolu 7(4) tar-Regolament tal-FEG
                     
                  
               
                     
                        1. Attivitajiet preparatorji
                     
                  
                  
                     
                        –
                     
                  
                  
                     
                        0
                     
                  
               
                     
                        2. Maniġment
                     
                  
                  
                     
                        –
                     
                  
                  
                     
                        100 000
                     
                  
               
                     
                        3. Informazzjoni u pubbliċità
                     
                  
                  
                     
                        –
                     
                  
                  
                     
                        32 000
                     
                  
               
                     
                        4. Kontroll u rappurtar
                     
                  
                  
                     
                        –
                     
                  
                  
                     
                        18 000
                     
                  
               
                     
                        Subtotal (c):
                     
                     
                        Perċentwal tal-kostijiet totali:
                     
                  
                  
                     
                        –
                     
                  
                  
                     
                        150 000
                     
                  
               
                     
                  
                  
                     
                  
                  
                     
                        (4,38 %)
                     
                  
               
                     
                        L-ispejjeż totali (a + b + ċ):
                     
                  
                  
                     
                        –
                     
                  
                  
                     
                        3 424 000
                     
                  
               
                     
                        Kontribuzzjoni tal-FEG (60 % tal-kostijiet totali)
                     
                  
                  
                     
                        –
                     
                  
                  
                     
                        2 054 400
                     
                  
               
               34.L-ispejjeż tal-azzjonijiet identifikati fit-tabella ta’ hawn fuq bħala azzjonijiet skont l-Artikolu 7(1)(b) tar-Regolament tal-FEG ma jaqbżux il-35 % tal-ispejjeż totali tal-pakkett ikkoordinat ta’ servizzi personalizzati. Spanja kkonfermat li dawn l-azzjonijiet jiddependu fuq il-parteċipazzjoni attiva tal-benefiċjarji fil-mira fl-attivitajiet ta’ tfittix ta’ impjieg jew ta’ taħriġ.
            
            
               Perjodu ta’ eliġibbiltà tan-nefqa
            
            
               35.Spanja se tibda tipprovdi s-servizzi personalizzati lill-benefiċjarji fil-mira fit-13 ta’ Awwissu 2020. Għaldaqstant, in-nefqa fuq dawn l-azzjonijiet se tkun eliġibbli għal kontribuzzjoni finanzjarja mill-FEG mit-13 ta’ Awwissu 2020 sat-13 ta’ Awwissu 2022.
            
            
               36.Spanja bdiet iġġarrab in-nefqa amministrattiva sabiex timplimenta l-FEG fit-8 ta’ Ġunju 2020. Għalhekk, in-nefqa għal attivitajiet preparatorji, ta’ ġestjoni, ta’ informazzjoni u ta’ pubbliċità, ta’ kontroll u ta’ rapportar jenħtieġ għaldaqstant li tkun eliġibbli għal kontribuzzjoni finanzjarja mill-FEG mit-8 ta’ Ġunju 2020 sat-13 ta’ Frar 2023. 
            
            
               Kumplimentarjetà ma’ azzjonijiet iffinanzjati minn fondi nazzjonali jew tal-Unjoni
            
            
               37.Is-sors ta’ prefinanzjament jew ta’ kofinanzjament nazzjonali huma fondi tal-Consellería de Economía, Emprego e Industria de la Xunta de Galicia.
            
            
               38.Spanja kkonfermat li l-miżuri deskritti hawn fuq li jirċievu kontribuzzjoni finanzjarja mill-FEG mhumiex se jirċievu wkoll kontribuzzjonijiet finanzjarji minn strumenti finanzjarji oħrajn tal-Unjoni.
            
            
               Proċeduri għall-konsultazzjoni tal-benefiċjarji fil-mira jew tar-rappreżentanti tagħhom jew is-sħab soċjali kif ukoll l-awtoritajiet lokali u reġjonali
            
            
               39.Spanja indikat li l-ASIME u t-trade unions CCOO
                  34
                u UGT
                  35
               , is-sħab soċjali li jipparteċipaw fid-Djalogu Soċjali fil-Galicia, appoġġjaw lil Xunta de Galicia fit-tħejjija tal-applikazzjoni billi pprovdew informazzjoni dettaljata dwar is-settur tal-bini tal-vapuri u dwar is-suq tax-xogħol relatat. Il-pakkett ikkoordinat ta’ servizzi personalizzati kien imfassal f’konsultazzjoni mas-sħab soċjali u ġie diskuss f’żewġ laqgħat fl-4 ta’ Novembru 2019 u fid-19 ta’ Frar 2020. Permezz ta’ ftehim ta’ kollaborazzjoni, is-sħab soċjali se jkunu involuti wkoll fl-implimentazzjoni tas-servizzi.
            
            
               Sistemi ta’ ġestjoni u kontroll
            
            
               40.L-applikazzjoni fiha deskrizzjoni tas-sistema ta’ ġestjoni u ta’ kontroll li tispeċifika r-responsabbiltajiet tal-korpi involuti. Spanja nnotifikat lill-Kummissjoni li l-kontribuzzjoni finanzjarja se tkun ġestita u kkontrollata mill-istess korpi li jimmaniġġjaw u li jikkontrollaw l-FSE. Xunta de Galicia
                  36
                se jkun il-korp intermedjarju għall-awtorità ta’ ġestjoni.
            
            
               L-impenji pprovduti mill-Istat Membru kkonċernat
            
            
               41.Spanja pprovdiet l-assigurazzjonijiet neċessarji kollha rigward dawn li ġejjin: 
            
         
         
            
               –il-prinċipji tal-ugwaljanza tat-trattament u tan-nondiskriminazzjoni se jiġu rispettati fl-aċċess għall-azzjonijiet proposti u għall-implimentazzjoni tagħhom,
            
            
               –ir-rekwiżiti stabbiliti fil-leġiżlazzjoni nazzjonali u tal-UE dwar is-sensji kollettivi ġew issodisfati,
            
            
               –l-intrapriżi li taw is-sensji, li komplew bl-attivitajiet tagħhom wara s-sensji, ikkonformaw mal-obbligi legali tagħhom li jirregolaw l-għoti tas-sensji u pprovdew għall-ħaddiema tagħhom bix-xieraq,
            
            
               –l-azzjonijiet proposti mhumiex se jirċievu għajnuna finanzjarja minn fondi oħrajn jew minn strumenti finanzjarji oħrajn tal-Unjoni, u kwalunkwe finanzjament doppju se jiġi evitat,
            
            
               –l-azzjonijiet proposti se jikkumplimentaw l-azzjonijiet iffinanzjati mill-Fondi Strutturali,
            
            
               –il-kontribuzzjoni finanzjarja mill-FEG se tkun konformi mar-regoli proċedurali u materjali tal-Unjoni dwar l-għajnuna mill-Istat.
            
            
               L-IMPLIKAZZJONI BAĠITARJA
            
            
               Il-proposta baġitarja
            
            
               42.Jenħtieġ li l-FEG ma jaqbiżx ammont annwali massimu ta’ EUR 150 miljun (prezzijiet tal-2011), kif stipulat fl-Artikolu 12 tar-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020
                  37
               .
            
            
               43.Wara li eżaminat l-applikazzjoni fir-rigward tal-kundizzjonijiet stipulati fl-Artikolu 13(1) tar-Regolament tal-FEG, u wara li qieset l-għadd ta’ benefiċjarji fil-mira, l-azzjonijiet proposti u l-ispejjeż stmati, il-Kummissjoni tipproponi li l-FEG jiġi mmobilizzat għall-ammont ta’ EUR 2 054 400, li jirrappreżenta 60 % tal-ispejjeż totali tal-azzjonijiet proposti, sabiex tingħata kontribuzzjoni finanzjarja għall-applikazzjoni.
            
            
               44.L-ammont aggregat ta’ kontribuzzjonijiet f’ċirkostanzi eċċezzjonali fis-sena attwali ma jaqbiżx il-15 % tal-ammont massimu annwali tal-FEG, skont l-Artikolu 4(2) tar-Regolament tal-FEG.
            
            
               45.Id-deċiżjoni proposta għall-mobilizzazzjoni tal-FEG se tittieħed b’mod konġunt mill-Parlament Ewropew u mill-Kunsill, kif stabbilit fil-punt 13 tal-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar id-dixxiplina baġitarja, dwar il-kooperazzjoni f’materji ta’ baġit u dwar ġestjoni finanzjarja tajba
                  38
               .
            
            
               Atti relatati
            
            
               46.Fl-istess waqt li tippreżenta din il-proposta għal deċiżjoni sabiex jiġi mmobilizzat il-FEG, il-Kummissjoni se tippreżenta lill-Parlament Ewropew u lill-Kunsill, proposta għal trasferiment tal-ammont ta’ EUR 2 054 400 għal-linja baġitarja rilevanti.
            
            
               47.Fl-istess waqt li tadotta din il-proposta għal deċiżjoni għall-mobilizzazzjoni tal-FEG, il-Kummissjoni se tadotta deċiżjoni dwar kontribuzzjoni finanzjarja, permezz ta’ att ta’ implimentazzjoni, li se jidħol fis-seħħ fid-data li fiha l-Parlament Ewropew u l-Kunsill jadottaw id-deċiżjoni proposta għall-mobilizzazzjoni tal-FEG.
            
            
               Proposta għal
            
            
               DEĊIŻJONI TAL-PARLAMENT EWROPEW U TAL-KUNSILL
            
            
               dwar il-mobilizzazzjoni tal-Fond Ewropew ta’ Aġġustament għall-Globalizzazzjoni wara
                  applikazzjoni minn Spanja - EFG/2020/001 ES/Is-setturi anċillari għall-bini tal-vapuri fil-Galicia
            
            
               IL-PARLAMENT EWROPEW U L-KUNSILL TAL-UNJONI EWROPEA,
            
            
               Wara li kkunsidraw it-Trattat dwar il-Funzjonament tal-Unjoni Ewropea,
            
         
         
            
               Wara li kkunsidraw ir-Regolament (UE) Nru 1309/2013 tal-Parlament Ewropew u tal-Kunsill tas-17 ta’ Diċembru 2013 dwar il-Fond Ewropew ta’ Aġġustament għall-Globalizzazzjoni (2014-2020) u li jħassar ir-Regolament (KE) Nru 1927/2006
                  39
               , u b’mod partikolari l-Artikolu 15(4) tiegħu,
            
            
               Wara li kkunsidraw il-Ftehim Interistituzzjonali tat-2 ta’ Diċembru 2013 bejn il-Parlament Ewropew, il-Kunsill u l-Kummissjoni dwar dixxiplina baġitarja, dwar kooperazzjoni f’materji ta’ baġit u dwar ġestjoni finanzjarja tajba
                  40
               , u b’mod partikolari l-punt 13 tiegħu,
            
            
               Wara li kkunsidraw il-proposta mill-Kummissjoni Ewropea,
            
            
               Billi:
            
            
               (1)Il-Fond Ewropew ta’ Aġġustament għall-Globalizzazzjoni (iktar ’il quddiem “FEG”) għandu l-għan li jipprovdi appoġġ lill-ħaddiema li jkunu ngħataw is-sensja u lil persuni li jaħdmu għal rashom li l-attività tagħhom waqfet b’riżultat ta’ bidliet strutturali kbar fix-xejriet tal-kummerċ dinji minħabba l-globalizzazzjoni, b’riżultat ta’ kontinwazzjoni tal-kriżi finanzjarja u ekonomika globali, jew b’riżultat ta’ kriżi finanzjarja u ekonomika globali ġdida, u biex jgħinhom fl-integrazzjoni mill-ġdid tagħhom fis-suq tax-xogħol.
            
            
               (2)Il-FEG ma jridx jaqbeż l-ammont massimu annwali ta’ EUR 150 miljun (il-prezzijiet tal-2011), kif stabbilit fl-Artikolu 12 tar-Regolament tal-Kunsill (UE, Euratom) Nru 1311/2013
                  41
               .
            
            
               (3)Fit-13 ta’ Mejju 2020, Spanja ssottomettiet applikazzjoni għall-mobilizzazzjoni tal-FEG, fir-rigward tal-għoti tas-sensji fis-setturi ekonomiċi kklassifikati taħt il-klassifikazzjoni Statistika tal-attivitajiet ekonomiċi fil-Komunità Ewropea (“NACE”) Reviżjoni 2 Diviżjonijiet 24 (Manifattura ta’ metalli bażiċi), 25 (Manifattura ta’ prodotti tal-metall iffabbrikat, għajr magni u tagħmir), 30 (Manifattura ta’ tagħmir ieħor għat-trasport), 32 (Manifattura oħra), 33 (Tiswija u installazzjoni ta’ makkinarju u tagħmir) u 43 (Attivitajiet ta’ kostruzzjoni speċjalizzati) fir-reġjun ta’ livell 2 ta' NUTS tal-Galicia (ES11) fi Spanja. Din kienet issupplimentata b'informazzjoni addizzjonali pprovduta f’konformità mal-Artikolu 8(3) tar-Regolament (UE) Nru 1309/2013. Dik l-applikazzjoni tikkonforma mar-rekwiżiti għad-determinazzjoni ta’ kontribuzzjoni finanzjarja mill-FEG, kif stabbilit fl-Artikolu 13 tar-Regolament (UE) Nru 1309/2013.
            
            
               (4)Skont l-Artikolu 4(2) tar-Regolament (UE) Nru 1309/2013, l-applikazzjoni minn Spanja titqies ammissibbli, peress li hija applikazzjoni kollettiva li tinvolvi biss SMEs li jinsabu fir-reġjun tal-Galicia, fejn l-SMEs huma t-tip ewlieni ta’ negozju f’dak ir-reġjun u s-sensji għandhom impatt serju fuq l-impjiegi u fuq l-ekonomija lokali, reġjonali jew nazzjonali.
            
            
               (5)Għalhekk, l-FEG jenħtieġ li jiġi mmobilizzat sabiex jipprovdi kontribuzzjoni finanzjarja ta’ EUR 2 054 400 fir-rigward tal-applikazzjoni sottomessa minn Spanja.
            
            
               (6)Sabiex jitnaqqas kemm jista’ jkun iż-żmien li jittieħed għall-mobilizzazzjoni tal-FEG, din id-deċiżjoni jenħtieġ li tapplika mid-data tal-adozzjoni tagħha,
            
            
               ADOTTAW DIN ID-DEĊIŻJONI: 
            
            
               Artikolu 1
            
            
               Għall-baġit ġenerali tal-Unjoni għas-sena finanzjarja 2020, il-Fond Ewropew ta’ Aġġustament għall-Globalizzazzjoni għandu jiġi mmobilizzat biex jipprovdi l-ammont ta’ EUR 2 054 400 f’approprjazzjonijiet ta’ impenn u ta’ pagament.
            
            
               Artikolu 2
            
            
               Din id-Deċiżjoni għandha tidħol fis-seħħ fil-jum tal-pubblikazzjoni tagħha f’Il-Ġurnal Uffiċjali tal-Unjoni Ewropea. Għandha tapplika mill- [id-data tal-adozzjoni tagħha]
                  42
               .
            
            
               Magħmul fi Brussell,
            
            
               
                  Għall-Parlament Ewropew
                        Għall-Kunsill
               
               
                  Il-President
                        Il-President
               
            
         
         
            
                  
                     (1)
                  
                        ĠU L 347, 20.12.2013, p. 855.
               
               
                  
                     (2)
                  
                        Skont it-tifsira tal-Artikolu 3 tar-Regolament tal-FEG.
               
               
                  
                     (3)
                  
                        Ir-Regolament tal-Kummissjoni (UE) Nru 1046/2012 tat-8 ta’ Novembru 2012 li jimplimenta r-Regolament (KE) Nru 1059/2003 tal-Parlament Ewropew u tal-Kunsill dwar l-istabbiliment ta’ klassifikazzjoni komuni ta’ unitajiet territorjali għall-istatistika (NUTS), fejn tidħol it-trażmissjoni tas-serje kronoloġiċi għat-tqassim reġjonali l-ġdid (ĠU L 310, 9.11.2012, p. 34).
               
               
                  
                     (4)
                  
                        ĠU L 393, 30.12.2006, p. 1.
               
               
                  
                     (5)
                  
                        F’konformità mar-raba’ paragrafu tal-Artikolu 7 tar-Regolament (UE) Nru 1309/2013.
               
               
                  
                     (6)
                  
                        CGT – Tunnellaġġ Gross Ikkumpensat – Unità internazzjonali ta’ kejl li tiffaċilita t-tqabbil tal-produzzjoni tat-tarzni differenti irrispettivament mit-tipi ta’ bastimenti prodotti.
               
               
                  
                     (7)
                  
                        Sors: 
                  Sea Europe Shipbuilding Market Monitoring, report 46 FY 2018
                  .
               
               
                  
                     (8)
                  
                        Ibid.
               
               
                  
                     (9)
                  
                        
                  An analysis of market-distorting factors in shipbuilding.
                   OECD Science, Technology and Industry Policy Papers.
                   April 2019, Nru. 67
                  .
               
               
                  
                     (10)
                  
                        
                  SEA Europe Annual Report 2018 2019
                  .
               
               
                  
                     (11)
                  
                        EU28 u n-Norveġja. 
               
               
                  
                     (12)
                  
                        Cf. 
                  SEA Europe Annual Report 2018 2019
                  .
               
               
                  
                     (13)
                  
                        Sors: Sea Europe Shipbuilding Market Monitoring (Monitoraġġ tas-Suq tal-Bini tal-Bastimenti ta' Sea Europe), rapport 46 FY 2018.
               
               
                  
                     (14)
                  
                        
                  SEA Europe Annual Report 2018 2019
                  .
               
               
                  
                     (15)
                  
                        
                  ECORYS (2009) Study on the Competitiveness of the European Shipbuilding Industry.
               
               
                  
                     (16)
                  
                        Dawn huma: EGF/2010/001 DK/ Nordjylland COM(2010) 451; EGF/2010/006 PL/ Cegielski-Poznan COM(2010) 631; EGF/2010/025 DK/ Odense Steel Shipyard COM(2011) 251; EGF/2011/008 DK/ Odense Steel Shipyard COM(2012) 272; EGF/2011/019 ES/ Galicia Metal COM(2012) 451; EGF/2014/008 FI/ STX Rauma COM(2014) 630; u l-każ attwali.
               
               
                  
                     (17)
                  
                        
                  www.ige.eu
               
               
                  
                     (18)
                  
                        
                  Ardan economic and competitiveness report 2019.
                   Consortium of Vigo free zone
                  .
               
               
                  
                     (19)
                  
                        
                  González Rodríguez, A. (2009) “Socio-labour consequences of the new flexible production organization models.
                   The case of the naval industry/Consecuencias socio-laborales de los nuevos modelos de organización de la producción flexibles.
                   El caso de la industria naval”.
                   Revista de Economia (Curitibia), 8, 22-42.
               
               
                  
                     (20)
                  
                        Astilleros Armon Vigo, Cardama Shipyard, Factorías Vulcano (likwidata fl-2019), Freire Shipyard, Hijos de J. Barreras, Metalships & Docks, Nodosa Shipyard u J. Valiña.
               
               
                  
                     (21)
                  
                        Ardan economic and competitiveness report 2019. Consortium of Vigo free zone. (Ir-rapport ta’ Ardan dwar l-ekonomija u l-kompetittività 2019. Konsorzju taż-żona ħielsa ta’ Vigo.)
               
               
                  
                     (22)
                  
                        Ibid.
               
               
                  
                     (23)
                  
                        Fl-2019, intilfu madwar 2 000 impjieg dirett fit-tarzni tal-Galicia u fl-industriji anċillari. Madankollu, l-applikazzjoni attwali se tipprovdi biss appoġġ lill-ħaddiema li ngħataw is-sensja matul il-perjodu ta’ referenza ta’ disa’ xhur (23 ta’ Mejju 2019 – 23 ta’ Frar 2020). L-Artikolu 4(1)(b) tar-Regolament tal-FEG ma jipprevedix il-parteċipazzjoni fil-miżuri tal-ħaddiema li s-sensji tagħhom ġew attivati mill-istess avveniment li wassal għall-għoti tas-sensji matul il-perjodu ta’ referenza iżda li seħħew qabel jew wara.
               
               
                  
                     (24)
                  
                        
                  EPA municipios (labour force survey/municipalities)
               
               
                  
                     (25)
                  
                        
                  EPA Comunidades autónomas (labour force survey/ NUTS level 2 regions)
               
               
                  
                     (26)
                  
                        In-nisa mhumiex rappreżentati biżżejjed fl-industrija anċillari għall-bini tal-vapuri. Bħala konsegwenza, 6 % biss tal-ħaddiema ssensjati kienu nisa. 
               
               
                  
                     (27)
                  
                        HSLA tfisser high-strength low-alloy (liga baxxa ta’ saħħa kbira). 
                        L-azzar HSLA huwa tip ta’ azzar illegat li jipprovdi karatteristiċi mekkaniċi aħjar jew reżistenza akbar għall-korrużjoni mill-azzar bil-karbonju. L-azzar HSLA jvarja minn azzar ieħor minħabba li ma jsirx biex jissodisfa kompożizzjoni kimika speċifika iżda pjuttost karatteristiċi mekkaniċi speċifiċi.
               
               
                  
                     (28)
                  
                        CAD/CAM tfisser computer-aided design u computer-aided manufacturing (disinjar permezz tal-kompjuter u manifattura permezz tal-kompjuter).
               
               
                  
                     (29)
                  
                        Iwweldjar "Friction Stir"
               
               
                  
                     (30)
                  
                        Welding tat-tip "Metal Active Gas" (MAG)
               
               
                  
                     (31)
                  
                        Biex jiġu evitati d-deċimali, l-ispejjeż stmati għal kull ħaddiem ġew arrotondati. Madankollu, l-arrotondament ma għandu l-ebda impatt fuq il-kost totali ta’ kull miżura li jifdal bħal fl-applikazzjoni sottomessa minn Spanja.
               
               
                  
                     (32)
                  
                        It-totali ma jaqblux minħabba l-arrotondament taċ-ċifri.
               
               
                  
                     (33)
                  
                        L-ispiża għal kull parteċipant għal din il-miżura hija pprovduta biss għal skopijiet ta’ preżentazzjoni. L-ispiża għal kull parteċipant tal-inċentivi se tiddependi fuq is-sitwazzjoni individwali ta’ kull ħaddiem u fuq l-eliġibbiltà tiegħu għat-tipi differenti ta’ inċentivi, kif spjegat fil-punt 29.
               
               
                  
                     (34)
                  
                        Il-Federazzjoni tal-Industrija tas-CCOO fil-Galicia.
               
               
                  
                     (35)
                  
                        Il-Federazzjoni tal-Metall, il-Kostruzzjoni u l-Industriji Relatati tal-UGT (MCA-UGT).
               
               
                  
                     (36)
                  
                        Xunta de Galicia u b’mod partikolari l-Consellería de Facenda — Dirección General de política financiera, tesoro y fondos europeos / Servicio de inspección y control de fondos comunitarios b’kooperazzjoni mal-Consellería de Economía, Emprego e Industria — Secretaría Xeral de Emprego/Subdirección Xeral de Relacións Laborais se jkun il-korp intermedjarju għall-awtorità amministrattiva.
               
               
                  
                     (37)
                  
                        ĠU L 347, 20.12.2013, p. 884.
               
               
                  
                     (38)
                  
                        ĠU C 373, 20.12.2013, p. 1.
               
               
                  
                     (39)
                  
                        ĠU L 347, 20.12.2013, p. 855.
               
               
                  
                     (40)
                  
                        ĠU C 373, 20.12.2013, p. 1.
               
               
                  
                     (41)
                  
                        Ir-Regolament tal-Kunsill (UE, Euratom) Nru 1311/2013 tat-2 ta’ Diċembru 2013 li jistabbilixxi l-qafas finanzjarju pluriennali għas-snin 2014-2020 (ĠU L 347, 20.12.2013, p. 884).
               
               
                  
                     (42)
                  
                        Id-data trid tiddaħħal mill-Parlament qabel il-pubblikazzjoni fil-ĠU.